Instrukciók a Szerzők számára, hogy
miként szerkesszék cikkük nyomdakész
változatát a
Módszertani Konferenciára

Zsakó László1, Szlávi Péter2

{1zsako, 2szlavi}@ludens.elte.hu
ELTE IK

Absztrakt. Az absztrakt összefoglalja a cikk tartalmát legalább 5 és legfeljebb 10 sorban…

Kulcsszavak: legalább 3 és legfeljebb 10 jellemző kulcsszó

1.	Alapvető tudnivalók

A cikket elektronikusan, az … URL-en található webcímen töltheti fel. Ha a publikálással kapcsolatosam kérdése van, azt drótpostán át kérjük küldeni Zsakó Lászlónak vagy Szlávi Péternek. Lásd fent a drótposta-címeket!

A kéziratok formátuma rtf legyen! Az MS Word-höz felajánlunk a ModszertaniKonferenciaSablon2016.dot sablonfájlt. Kérjük, hogy a stílusokat ne módosítsa az egységes külső érdekében!

A legfontosabb elvárásokhoz érdemes az alábbi webcímre látogatni:

http://tmcs.math.klte.hu/Submission/authors.html#format

2.	További szerkesztési és formai tudnivalók

Az alábbiakban röviden kitérünk a legfontosabb formai jellemzőkre. Erősen javallott azonban a stílusfájl (dot) használata, amely minden szempontból kidolgozott.

2.1.	Bekezdések

2.1.1.	Címsorok

A címfokozatok megfelelő alkalmazására hívjuk föl legelőször is a figyelmet. A cikkek általában nem igényelnek 3-nál több alfejezet-szintet. Kérjük, hogy lehetőleg elégedjünk meg a 3 szinttel, így elegendő 3 címfokozat is. Rendelkezésre állnak: „Címsor 1”, „Címsor 2”, „Címsor 3” stílusok.)

2.1.2.	Behúzások

A fejezet, alfejezet első bekezdésének nincs bal behúzása. A folytató bekezdések bal behúzással készüljenek.

A fejezet, alfejezet első bekezdésének a stílusa: „Normál_Első”. Minden folytató bekezdés: „Normál” stílusú.

2.1.3.	Felsorolások

A felsorolások jellemzői („Felsorolás” stílus):

szimbólumai a margónál legyenek;

függő 0,5 cm-es behúzással szervezve.

2.1.4.	Elválasztások

Kérjük a gondos nyelvi ellenőrzést és az elválasztások használatát.

2.2.	Oldaltükör

Az oldal formátuma: B5, kötés felé 2,5 cm, ellenkező szélén 2 cm margóval. Fent 2, lent 3 cm-es margóval.

Az oldalakat sorszámozza egytől kezdve, bár – természetesen – a konferencia-kiadványba kerülve a lapsorszámok meg fognak változni. Az élőfejbe kerülnek a cikket azonosító legfontosabb adatok. A páros oldalon a szerző(k) neve, a páratlanon a cikk rövid címe.

2.2.	Karakterkészletek, -méretek, kiemelések

A preferált betűtípus a Times New Roman, ettől eltérőt külön jelezzük. A folyó szöveg 10 pontos betűkkel szedendő.

A cikk címe 18 pontos, a szerző neve 10, a drótposta-cím 9 pontos betűkkel írandók. Az utóbbi azonban Courier New betűtípussal. Az absztrakt és az esetleges lábjegyzetek szintén 9 pontosak.

Kiemelésre elsősorban a döntést javasoljuk, de ha a Szerző szükségét érzi, a vastagítást mint második kiemelést is alkalmazhatja. De nyomatékkal kérjük, hogy az eltérő kiemelést – valamely cikken belüli logika szerint – következetesen alkalmazza a Szerző. Az aláhúzás kerülendő.

2.3.	Speciális szövegrészek

A vastag betűket elsősorban megjegyzések, példák, definíciók stb. szövegrészek bevezető kulcs-szavának tartjuk fönn. Ilyen szövegrészek „fejsora” a margónál kezdődjék. Stílusa: „Példa_Definíció”.Maga a speciális szövegrész a margótól 0,5 cm-rel kezdődjön: „Normál_Beljebb” stílussal.

Példa:

Ez a szöveg alkotja a példa törzsét, akár több soron keresztül is. (Ez a „Normál_Beljebb” stílusú bekezdés.)

Amennyiben hivatkozások vonatkoznak a példára, definícióra, táblázatra, illusztrációra stb.-re, érdemes megsorszámozni. Ebben az esetben eggyel kezdődő, folyamatos sorszámozást kérünk. Nem zárkózunk el a sajátos, ámde „kifejező” nevek alkalmazásától sem. A táblázatok, képek … aláírására a mintákban látható módon a „Képaláírás” stílust alkalmazzuk!

A táblázatok különleges figyelmet igényelnek, mivel gyakran keskenyek a cellái. A keskeny tartományba kerülő szövegek többsorossá törnek. Ilyenkor ajánlatos balra igazítást választani a szavak zavaró eltávolodásának megakadályozására.

Korcsoport Férfiak Nők 0–19 28 15 20–29 113 57 30–39 1058 362 40+ 3121 1123 Összesen 4320 1557
1. táblázat: Példatáblázat – Halálozási statisztika …

2.3.	Képek, fotók

A képeket, fotókat a dokumentumba integrálva kérjük. Minőségük illeszkedjék a méretükhöz, azaz a felbontásuk feleljen meg a lapon nekik szánt méretnek.

Célszerűen tartozzék hozzájuk aláírás. Az aláírás szövege 9 pontos betűkkel, az ábra alatt, az ábra középtengelyéhez képest középre igazítva helyezkedjék el.

1. ábra: Példa egy kép elhelyezésére.

Fotók esetén a nyomdai előkészítés során szükségessé válhat a jobb minőségű eredeti képfájl is. Kérjük az eredeti fájlok megőrzését és kérésre elküldését. Előnyös lehet, ha a képek fekete-fehérek, vagy szürkefokozatosak.

2.4.	Formulák

A formulák külön sorban, egytől, folytatólag sorszámozva jelenjenek meg a cikkben. Például így:

x + y = z .	(1)

2.5.	Algoritmusok és programkódok

Az algoritmusok, programkódok és parancsok a szokásoknak megfelelően írógép-betűkkel szerkesztendők. Ehhez ajánljuk a Courier fontot. Külön stílust („Program”) definiáltunk az ilyen bekezdések könnyebb szerkesztéséhez.

Példa (kódra):

<div>
<fieldset title="Programozásmódszertan">
<legend id=legenda>Programozásmódszertan</legend>
<h2 style="text-align:center">Félévenkénti előadásgyűjtemények</h2>
<li>
<a href="http://people.inf.elte.hu/szlavi/PrM1felev/Pdf/">
1. félév (PDF)
</a>
</li>
<li>
<a href="http://people.inf.elte.hu/szlavi/PrM2felev/Pdf/">
2. félév (PDF)
</a>
</li>
</div>

2.6.	Lábjegyzetek

A lábjegyzet-hivatkozást közvetlenül az után a szövegrész után illesszük, amelyhez tartozik. Ha a mondat egészéhez, akkor a mondatot lezáró jel után.

Hivatkozásra ajánljuk a számozást, egytől kezdve, folyamatosan.

2.7.	Idézés

A felhasznált irodalmi hivatkozásokat decimális rendszer szerint végezzük, az „Irodalomjegyzék” című fejezetbeli sorrend szerint. Például [1], [2], [3], …

Az idézeteket idézőjelek között, dőlt betűkkel szedjük. Ne felejtkezzünk meg az idézett mű adatainak megadásáról sem!

Példa:

„Csak betűhelyesen és forrásmegjelöléssel szabad idézni!” [1/11. o.]

Az irodalomjegyzékben eggyel kezdve, folyamatosan számozva, időrendbe szedve soroljuk a felhasznált és/vagy hivatkozott irodalmakat. Lásd alább a mintákat!

Irodalom

1.	Szlávi Péter: Tankönyvértékelés, ELTE IK, Budapest (2005-2012)
http://people.inf.elte.hu/szlavi/InfoOkt/TkErt/TankonyvErtekeles.pdf (utoljára megtekintve: 2014.10.31.)

2.	P. Szlávi, L. Zsakó: Informatics as particular field of education. Teaching Mathematics and Computer Science, 3 (2005) 2. Institute of Mathematics University of Debrecen (2005) 283–294

3.	A. Abonyi-Tóth, Sz. Papp, L. Gudenus, L. Zsakó: Examining Methods of Application Competition. In: Valentina Dagiené, Roland Mittermeir (ed.): ISSEP 2006, Vilnius (2006) 373–386

4.	Polya, Gy.: Mathematical Discovery on understanding, learning and teaching problem solving. John Viley & Sons Inc, New York (1962)

5.	The National Curriculum for Hungary (2007)
http://www.nefmi.gov.hu/english/hungarian-national-core (utoljára megtekintve: 2014.10.31.)

Kerüljük a többszörös hivatkozást!

A közölt adatok tekintetében a forrásban található azonosító adatok az irányadók. Legfontosabb elv, hogy az adatok alapján megtalálható legyen a hivatkozott anyag.

Internetes hivatkozás is.

Cikkre hivatkozás.

Konferencia kiadványban megjelent előadásra hivatkozás.

Könyvhivatkozás.

Internetes forrásra hivatkozás.